Marcăm Ziua Europei la primul festivALL UB! Ne vedem la AMBASAD'ora, pe 9 mai 2025

Vineri, 9 mai 2025, de Ziua Europei, Facultatea de Științe Politice a Universității din București va organiza, în cadrul primului festivALL UB, un eveniment dedicat dialogului dintre tineri și reprezentanții corpului diplomatic, AMBASAD'ora.
Discuția va avea loc începând cu ora 11:30 la sediul Facultății Științe Politice a Universității din București și va oferi elevilor, studenților și cadrelor didactice ocazia de a participa la o discuție deschisă alături de ambasadori și diplomați din diferite țări.
Accesul la primul festivALL UB organizat de Direcția Comunicare și Relații Publice este gratuit și se face în baza brățării de acces pe care o poți obține de aici.
Ce te așteaptă la AMBASAD'ora, pe 9 mai 2025?
În cadrul evenimentului, care va avea loc sub forma unui dialog deschis, participanții vor descoperi cum funcționează diplomația, ce înseamnă cooperarea internațională și cum poate fiecare dintre noi să aibă un rol activ în viitorul Europei.
De altfel, discuțiile vor avea în centru viitorul Uniunii Europene în contextul global actual, marcat de schimbări economice, sociale, politice și culturale. 
Evenimentul va include o sesiune de întrebări și răspunsuri în care cei prezenți pot adresa întrebări invitaților din lumea diplomatică.
Te-am convins? Rezervă-ți locul gratuit prin completarea formularului de aici.
Ce te mai așteaptă la primul festivALL UB? Combo, dar în favoarea ta!
Organizat de Direcția Comunicare și Relații Publice, primul festivALL UB va transforma Grădina Botanică a Universității din București într-un spațiu interactiv, cu ateliere, prezentări, experimente live, zone de relaxare, muzică și activități creative, pentru a crea o experiență memorabilă pentru elevi și pentru a le deschide apetitul pentru educația de calitate.
În plus, cu brățara pe care o vei primi la intrarea în festival poți intra gratuit pe 9 mai și la expoziția Art Safari „Keep the art beat”.
Descoperă aici programul complet al activităților, ia-ți biletul gratuit de aici și hai să ne cunoaștem!

